SET ปิดบวก 0.08 จุด แกว่งแคบไร้ปัจจัยใหม่ แนะจับตา “ตัวเลขส่งออกไทย” พรุ่งนี้
SET ปิดบวก 0.08 จุด แกว่งแคบไร้ปัจจัยใหม่ แนวโน้มวันพรุ่งนี้คาดยังคงแกว่งตัวในกรอบ โดยนักลงทุนรอดูตัวเลขการส่งออกของกระทรวงพาณิชย์ ให้แนวรับ 1,670 จุด และแนวต้านที่ 1,690 จุด
SET ปิดบวก 0.08 จุด แกว่งแคบไร้ปัจจัยใหม่ แนวโน้มวันพรุ่งนี้คาดยังคงแกว่งตัวในกรอบ โดยนักลงทุนรอดูตัวเลขการส่งออกของกระทรวงพาณิชย์ ให้แนวรับ 1,670 จุด และแนวต้านที่ 1,690 จุด
23 มี.ค. 2565

นายวิจิตร อารยะพิศิษฐ์ ผู้อำนวยการอาวุโสและนักกลยุทธ์ บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งในกรอบแคบ อิงทางแดนบวกเป็นส่วนใหญ่ โดยได้แรงหนุนจากโมเมนตัมเชิงบวกในตลาดต่างประเทศ แต่ยังไม่มีปัจจัยใหม่ๆ ที่จะเข้ามาเป็นแรงส่งให้ตลาดปรับตัวขึ้นแรงได้
ขณะที่การลงทุนวันนี้ก็มีแรงเก็งกำไรเข้ามาในหุ้นกลุ่มธนาคารพาณิชย์ หลังนักลงทุนตอบรับข่าวการปรับลดอันดับเครดิตธนาคารพาณิชย์ไปแล้ว รวมถึงอัตราผลตอบแทนพันธบัตรรัฐบาลสหรัฐ (Bond Yield) ที่ปรับตัวขึ้น 2.4% ก็เป็นปัจจัยหนุนต่อหุ้นกลุ่มดังกล่าวด้วย นอกจากนี้หุ้นกลุ่มอิเล็กทรอนิกส์ ก็ปรับตัวขึ้นได้ดี หลังจากปรับตัวลงไปพอสมควร คล้ายกันกับหุ้นเทคโนโลยีในตลาดโลก อีกทั้งค่าเงินบาทก็อยู่ในโทนอ่อนค่า จึงเป็นการเพิ่มแรงเก็งกำไรเข้ามาด้วย
สำหรับแนวโน้มการลงทุนในวันพรุ่งนี้ นายวิจิตร กล่าวว่า ตลาดฯ น่าจะยังคงแกว่งตัวอยู่ในกรอบ โดยนักลงทุนรอดูการเปิดเผยตัวเลขการส่งออกของกระทรวงพาณิชย์ในวันพรุ่งนี้ คาดว่าส่งออกจะเติบโตได้ 10% เมื่อเทียบกับปีก่อน ขณะที่ปัจจัยในต่างประเทศ ก็ยังต้องติดตามในเรื่องของอัตราเงินเฟ้อ และนโยบายการเงินของธนาคารกลางสหรัฐ (เฟด)
ทั้งนี้ให้แนวรับ 1,670 จุด และแนวต้านที่ 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,759.13 ล้านบาท ปิดที่ 158.00 บาท ราคาไม่เปลี่ยนแปลง
CPALL มูลค่าการซื้อขาย 2,252.06 ล้านบาท ปิดที่ 65.00 บาท ลดลง 1.00 บาท
PTTEP มูลค่าการซื้อขาย 2,089.45 ล้านบาท ปิดที่ 152.00 บาท เพิ่มขึ้น 1.50 บาท
KCE มูลค่าการซื้อขาย 1,805.10 ล้านบาท ปิดที่ 65.00 บาท เพิ่มขึ้น 1.50 บาท
EA มูลค่าการซื้อขาย 1,720.44 ล้านบาท ปิดที่ 93.75 บาท เพิ่มขึ้น 0.25 บาท